5 priedas

Tiekėjai turi atitikti šiuos kvalifikacijos reikalavimus. Tiekėjų kvalifikacija turi būti įgyta iki pasiūlymų pateikimo termino pabaigos.

1 lentelė. Tiekėjų kvalifikacijos reikalavimai
	

	Techninis ir profesinis pajėgumas

	Panašių darbų atlikimo patirtis

	1.
	Tiekėjas per paskutinius 5 metus (jeigu tiekėjas vykdė veiklą mažiau nei 5 metus – per laiką nuo tiekėjo įregistravimo dienos) iki pasiūlymų pateikimo termino pabaigos savo jėgomis (tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju bus vertinami būtent konkretaus tiekėjo, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas) pagal vieną ar daugiau sutarčių yra atlikęs kelių ir/arba gatvių statybos darbų (bet kuri statybos rūšis), kurių bendra vertė yra ne mažesnė kaip 75 000,00 Eur be PVM.






*Jei tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-ių) įvykdyta dalis per paskutinius 5 metus iki pasiūlymo pateikimo termino pabaigos arba per laiką nuo tiekėjo įregistravimo dienos (jei tiekėjas vykdo veiklą mažiau nei 5 metus) yra ne mažesnė nei reikalaujama šiame punkte.



	Pateikiama:
1) Per paskutinius 5 metus arba per laiką nuo tiekėjo įregistravimo dienos (jeigu veikla vykdoma mažiau nei 5 metus iki pasiūlymų pateikimo termino pabaigos) įvykdytų darbų (sutarčių) sąrašas, kuriame turi būti nurodyta:
- atliktų darbų trumpas aprašymas;
- objekto paskirtis;
- darbų atlikimo vieta; 
- atliktų darbų vertė (be PVM);
- pirkime dalyvaujančio tiekėjo, tiekėjų grupės nario ar subrangovo, kurio pajėgumais remiamasi, savarankiškai tos sutarties apimtyje atliktų darbų dalies vertė (be PVM); 
- darbų vykdymo pradžios (metai, mėnuo) ir pabaigos datos (metai, mėnuo).
2) Užsakovų atsiliepimai (pažymos) apie tai, kad statybos darbai buvo atlikti tinkamai.
Dokumentuose turi būti nurodyta:
- atliktų darbų trumpas aprašymas;
- objekto paskirtis;
- darbų atlikimo vieta; 
- atliktų darbų vertė (be PVM); 
- pirkime dalyvaujančio tiekėjo, tiekėjų grupės nario ar subrangovo, kurio pajėgumais remiamasi, savarankiškai tos sutarties apimtyje atliktų darbų dalies vertė (be PVM); 
- darbų vykdymo pradžios (metai, mėnuo) ir pabaigos datos (metai, mėnuo);
- informacija apie tai, ar darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir yra tinkamai užbaigti ir (ar) kad užsakovas pretenzijų dėl darbų atlikimo neturi. 
Įrodymui bus priimti ir užsakovo pasirašyti ir, jei turi, antspaudu patvirtinti darbų priėmimo-perdavimo aktai ir/ar atliktų statybos darbų perdavimo statytojui (užsakovui) aktai, jei juose yra visa aukščiau reikalaujama informacija.

Pateikiamos skaitmeninės dokumentų kopijos.
	Pastabos:
1) jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
3) subtiekėjams šis reikalavimas nenustatomas.

	Tiekėjo pirkimo sutarčiai vykdyti turimi įrankiai, įrenginiai ar techninės priemonės

	2.
	Tiekėjas darbams atlikti turi turėti reikalingą techniką:

- bent 1 (vieną) greiderį ar kitą lygiavertę techniką.
	Pateikiama:
1) pažyma apie turimą arba galimą pasitelkti nuomos, panaudos ar kitais pagrindais techniką, jų kiekį, pridedant nuosavybės dokumentų ar nuomos sutarčių, preliminarių sutarčių ar kitokių nuomos ar panaudos galimybes patvirtinančių dokumentų kopijas.

Pateikiamos skaitmeninės dokumentų kopijos.
	


 
Reikalaujami kokybės vadybos sistemos ir (arba) aplinkos vadybos sistemos standartai:
2 lentelė. 
	Aplinkos apsaugos vadybos priemonės

	1.
	Tiekėjas atliekamiems darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.
Reikalavimas suformuluotas pagal Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo 4.3 punktą.
	Pateikiama: 
Pateikiamas nepriklausomos įstaigos išduotas sertifikatas. Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.
Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.

Pateikiamos skaitmeninės dokumentų kopijos.
	Pastabos:
1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti. 

2) tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;

3) subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.



